钦定古今图书集成/明伦汇编/氏族典/第245卷 > 张顺
## 钦定古今图书集成/明伦汇编/氏族典/第245卷 > 张顺

按《宋史张顺传》：“顺，民兵部将也。襄阳受围五年，宋闯
知其西北一水曰清泥河，源于均房，即其地造轻舟
百艘，募死士得三千，求将，得顺与张贵俱智勇，俾为
都统。汉水方生，发舟越二日，进高头港口，结方陈，夜
漏下三刻，出江，贵先登，顺殿之，乘风破浪，径犯重围，
转战百二十里，黎明抵襄城下，收军独失顺。越数日”，
有浮尸愬流而上，被介胄，执弓矢，直抵浮梁。视之，顺
也身中四枪六箭，怒气勃勃如生。诸军惊以为神，结冢殓葬，立庙祀之。